|  |
| --- |
| Vilniaus universiteto Šiaulių akademija |
|  |
| Įkurtas | 1997 m. |
| Direktorius | prof. dr. Renata Bilbokaitė |
| Studentų | 1450 (2020 m.) |
| Vieta | Vilniaus g. 88, Šiauliai |
| Svetainė |  |

Vilniaus universiteto Šiaulių akademijaVilniaus universiteto bibliotekos Šiaulių akademijos informacijos centras
Vilniaus universiteto Šiaulių akademijos II-ieji rūmai
Botanikos sodas
**Vilniaus universiteto Šiaulių akademija** (VU ŠA) – Vilniaus universiteto *sui generis* kamieninis akademinis padalinys (fakultetas), įkurtas 2021 m. sausio 1 d. prie Vilniaus universiteto prijungus Šiaulių universitetą.

Istorija
--------

1939 m. iš Klaipėdos persikėlęs Prekybos institutas tapo Šiaulių Prekybos institutu, kuris padėjo pagrindus akademinės minties raidai Šiauliuose.

1948 m. Šiauliuose įkurtas dvimetis Mokytojų institutas, nuo 1954 m. Pedagoginis institutas. 1959 m. įkurtas Kauno politechnikos instituto filialas, nuo 1990 m. Kauno technologijos universiteto Šiaulių politechnikos fakultetas. 1997 m. reorganizavus Šiaulių pedagoginį institutą ir Kauno technologijos universiteto Šiaulių politechnikos fakultetą, buvo įsteigtas Šiaulių universitetas.

1997 m. gruodžio 17 d. pirmuoju Šiaulių universiteto rektoriumi išrinktas prof. dr. Vincas Laurutis. 2007 m. lapkričio 21 d. Šiaulių universiteto Senato posėdyje išrinktas antrasis Šiaulių universiteto rektorius – prof. dr. Vidas Lauruška. Nuo 2012 m. gruodžio 3 d. universitetui vadovauti paskirtas laikinasis rektorius matematikas prof. dr. Donatas Jurgaitis, kuris 2014 m. rugpjūčio 25 d. Šiaulių universiteto tarybos slaptu balsavimu išrinktas naujuoju rektoriumi.

Atsistatydinus D. Jurgaičiui, Šiaulių universiteto taryba 2018 m. spalio 30 d. paskyrė laikinai eiti rektoriaus pareigas matematiką prof. dr. Darių Šiaučiūną.

2021 m. sausio 1 d. Šiaulių universitetas buvo reorganizuotas prijungimo būdu prie Vilniaus universiteto, jo pagrindu sukuriant naują Vilniaus universiteto kamieninį akademinį padalinį Šiauliuose – Vilniaus universiteto Šiaulių akademiją, kuriai vadovauti penkerių metų kadencijai buvo paskirta nauja Vilniaus universiteto Šiaulių akademijos direktorė – prof. dr. Renata Bilbokaitė, iki Šiaulių universiteto reorganizavimo laikinai ėjusi Šiaulių universiteto studijų prorektorės pareigas.

Struktūra
---------

Vilniaus universiteto Šiaulių akademijoje veikia du šakiniai akademiniai padaliniai: 

* Edukologijos institutas;
* Regionų plėtros institutas.

Taip pat prie Šiaulių akademijos veikia Botanikos sodas ir Vilniaus universiteto bibliotekos Šiaulių akademijos informacijos centras.

Akademija sėkmingai dalyvauja miesto, nacionaliniuose ir tarptautiniuose projektuose, vykdo akademinio personalo ir studentų mainus. Palaikomi glaudūs ryšiai su regiono bei šalies įmonėmis, verslo partneriais.

Studijos
--------

Vilniaus universiteto Šiaulių akademijoje vykdomos yra vykdomos I (bakalauro), II (magistrantūros), III (doktorantūros) studijų pakopų, tęstinio mokymo studijos, neformalaus visuomenės švietimo programos, papildomosios studijos, išlyginamosios studijos kolegijų absolventams, ketinantiems studijuoti II (magistrantūros) studijų pakopos programose.

**Bakalauro studijų programos:**

* Anglų filologija;
* Dalyko pedagogika: dviejų mokomųjų dalykų mokymas (lietuvių kalba, istorija, anglų kalba);
* Ekonomika;
* Elektronikos inžinerija ir robotika;
* Finansų matematika;
* Kūno kultūros ir sporto pedagogika;
* Muzikos pedagogika;
* Pradinio ugdymo pedagogika ir ikimokyklinis ugdymas;
* Programų sistemos;
* Specialioji pedagogika ir logopedija;
* Viešasis administravimas.

**Magistrantūros studijų programos:**

* Edukologija;
* Ekonomika;
* Gamtinių sistemų valdymas;
* Kūno kultūros ir sporto edukologija;
* Matematika;
* Muzikos pedagogika;
* Socialinis darbas;
* Specialioji pedagogika;
* Vadyba;
* Viešasis valdymas.

**Doktorantūros studijos:**

* Ekonomikos mokslo kryptis (S 004);
* Edukologijos mokslo kryptis (S 007);
* Filologijos mokslo kryptis (H 004);
* Vadybos mokslo kryptis (S 003).

Rektoriai ir direktoriai
------------------------

**Šiaulių pedagoginis institutas:**

* 1975–1991 m. – Vytautas Bendikas;
* 1991–1997 m. – Aloyzas Gudavičius.

**Šiaulių universitetas:**

* 1997–2007 m. – Vincas Laurutis;
* 2007–2012 m. – Vidas Lauruška;
* 2012–2018 m. – Donatas Jurgaitis;
* 2018–2020 m. – Darius Šiaučiūnas.

**Vilniaus universiteto Šiaulių akademija:**

* nuo 2021 m. – Renata Bilbokaitė.

Šaltiniai
---------

1. ↑  DELFI.lt, *Išrinktas naujas Šiaulių universiteto rektorius*, https://www.delfi.lt/news/daily/education/isrinktas-naujas-siauliu-universiteto-rektorius.d?id=15084006
2. ↑  Snaujienos.lt, *Universitete – naujas vadas. Laikinuoju universiteto rektoriumi paskirtas – Donatas Jurgaitis*,
3. ↑  BNS, *Šiaulių universitetui vadovaus Donatas Jurgaitis*,
4. ↑  BNS, *Iš pareigų traukiasi Šiaulių universiteto rektorius D.Jurgaitis*,
5. ↑  Šiaulių kraštas, *Laikinuoju Šiaulių universiteto rektoriumi paskirtas Darius Šiaučiūnas*,  Archyvuota kopija 2023-09-19 iš Wayback Machine projekto.
6. ↑  „Dėl Šiaulių universiteto reorganizavimo prijungimo prie Vilniaus universiteto būdu". *2020 m. birželio 25 d. nutarimas Nr. XIII-3143*. Lietuvos Respublikos Seimas. Nuoroda tikrinta 2024-03-09.
7. ↑  Vilniaus universitetas, *Šiaulių universitetas tapo Vilniaus universiteto Šiaulių akademija*,

Nuorodos
--------

* Akademijos tinklalapis

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • RVilniaus universitetas |
| --- |
|  |
| Fakultetai | 

Chemijos ir geomokslų fakultetas •
Ekonomikos ir verslo administravimo fakultetas •
Filologijos fakultetas •
Filosofijos fakultetas •
Fizikos fakultetas •
Gyvybės mokslų centras •
Istorijos fakultetas •
Kauno fakultetas •
Komunikacijos fakultetas •
Matematikos ir informatikos fakultetas •
Medicinos fakultetas •
Šiaulių akademija •
Teisės fakultetas •
Tarptautinių santykių ir politikos mokslų institutas •
Verslo mokykla
 |  |
|  |
| Kiti padaliniai | 

Bendrabučių centras •
Biblioteka •
Botanikos sodas •
Informacinių technologijų paslaugų centras •
Konfucijaus institutas •
Kultūros centras •
Leidykla •
Muziejus •
Universiteto astronomijos observatorija •
Molėtų astronomijos observatorija •
Mokymo ir praktikų bazių centras •
Planetariumas •
Sveikatos ir sporto centras •
Turto valdymo ir paslaugų centras
Vilniaus universiteto rektorių sąrašas
 |

 |